CELEX: 32012H0810(01)
Language: mt
Date: 2012-03-15 00:00:00
Title: Ir-Rakkomandazzjoni Nru S1 tal- 15 ta’ Marzu 2012 dwar l-aspetti finanzjarji ta' donazzjonijiet transkonfinali ta' organi ħajjin  Test b’rilevanza għaż-ŻEE u għall-Ftehim KE/Żvizzera

10.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 240/3
            
         IR-RAKKOMANDAZZJONI Nru S1
   tal-15 ta’ Marzu 2012
   dwar l-aspetti finanzjarji ta' donazzjonijiet transkonfinali ta' organi ħajjin
   (Test b’rilevanza għaż-ŻEE u għall-Ftehim KE/Żvizzera)
   2012/C 240/04
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni tas-sistemi ta' sigurtà soċjali (1), skont liema l-Kummissjoni Amministrattiva għandha r-responsabbiltà li tittratta l-mistoqsijiet amministrattivi jew il-mistoqsijiet dwar l-interpretazzjoni kollha li jirriżultaw mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 (2),
   Wara li kkunsidrat l-Artikolu 168 (7) TFUE,
   Wara li kkunsidrat l-Artikolu 48 tat-TFUE,
   Waqt li taġixxi skont il-kundizzjonijiet stipulati fit-tieni subparagrafu tal-Artikolu 71(2) tar-Regolament (KE) Nru 883/2004,
   Billi:
   
               (1)
            
            
               L-azzjoni tal-Unjoni tirrispetta r-responsabbiltajiet tal-Istati Membri fir-rigward tad-definizzjoni tal-politika tas-saħħa tagħhom, kif ukoll l-organizzazzjoni u l-għoti ta' servizzi tas-saħħa u tal-kura medika.
            
         
               (2)
            
            
               L-azzjoni tal-Unjoni ma taffettwax id-dispożizzjonijiet nazzjonali dwar id-donazzjoni jew l-użu mediku ta' organi u demm.
            
         
               (3)
            
            
               Ir-Regolament (KE) Nru 883/2004 ma jipprovdix soluzzjoni għar-rimborż ta’ benefiċċji għall-mard in natura lil donatur ħaj meta l-leġiżlazzjoni applikabbli tiegħu teskludi jew ma tipprevedix ir-rimborż tal-ispejjeż u l-leġiżlazzjoni tar-riċevitur tal-organu ma tkoprix l-ispejjeż tad-donatur.
            
         
               (4)
            
            
               Huwa rikonoxxut li t-trapjant tal-organi huwa trattament kosteffikaċi li ġab miegħu benefiċċji kbar għall-pazjenti u d-donazzjonijiet ħajjin iridu jsiru b’tali mod li jimminimizzaw ir-riskju soċjali għad-donatur individwali.
            
         
               (5)
            
            
               L-istituzzjoni kompetenti tar-riċevitur tal-organu għandha ssib soluzzjoni umanitarja ad hoc u tirrimborża l-benefiċċji in natura li jirriżultaw minn donazzjonaijiet ħajjin transkonfinali, jekk il-leġiżlazzjoni applikabbli tad-donatur tal-organu ma tipprevedix rimborż għal donaturi ta' organi ħajjin jew għal donazzjonijiet ta' organi ħajjin inġenerali.
            
         
               (6)
            
            
               Id-donatur ħaj irid ikun kapaċi jieħu deċiżjoni indipendenti bbażati fuq it-tagħrif kollu rilevanti u jrid jiġi infurmat bil-quddiem dwar il-kopertura tal-kura tas-saħħa, ir-rimborż tal-ispejjeż marbuta mad-donazzjoni transkonfinali ta' organi u t-telf ta’ qligħ possibbli kkumpensat b'benefiċċji fi flus għall-mard,
            
         TIRRAKKOMANDA:
   
               1.
            
            
               L-awtoritajiet kompetenti ta' riċevitur ta' organu, meta jippreparaw jew jawtorizzaw id-donazzjoni ta' organu ħaj b’organu minn donatur ħaj li huwa assigurat fi Stat Membru ieħor, għandhom jikkunsidraw l-aċċess tad-donatur ħaj għas-sistema tal-kura tas-saħħa għal problemi marbuta mal-proċedura tad-donazzjoni;
            
         
               2.
            
            
               Jekk il-leġiżlazzjoni li tkopri d-donatur ma tipprevedix l-intitolament għall-benefiċċji ta' mard in natura għad-donatur, l-awtoritajiet kompetenti ta' riċevitur ta' organu għandhom isibu soluzzjoni umanitarja għad-donatur u jirrimborżaw il-benefiċċji in natura meħtieġa minħabba d-donazzjoni ħajja transkonfinali;
            
         
               3.
            
            
               L-awtorità kompetenti tad-donatur għandha tipprovdi benefiċċji fi flus għall-mard skont il-leġiżlazzjoni li hi tapplika, irrispettivament minn liema Stat Membru tkun ġejja d-donazzjoni ta' organi jew min kien ir-riċevitur tal-organu. Telf possibbli ta' qligħ min-naħa tad-donatur li jkun marbut mad-donazzjoni għandu jiġi ttrattat bħal kwalunkwe inkapaċità għax-xogħol oħra mil-leġiżlazzjoni applikabbli kompetenti tad-donatur peress li m’hemm l-ebda raġuni għalfejn l-inkapaċità għax-xogħol marbuta mad-donazzjoni ta' organu għandha tiġi ttrattata b'mod differenti minn inkapaċitajiet oħra bbażati fuq raġunijiet mediċi.
            
         
      
         
            Il-President tal-Kummissjoni Amministrattiva
         
         Karin MØHL LARSEN
      
   
   
      (1)  ĠU L 166, 30.4.2004, p. 1 (Rettifika ĠU L 200, 7.6.2004, p. 1).
   
      (2)  Ir-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-kordinazzjoni tal-iskemi ta’ sigurtà soċjali, (ĠU L 284, 30.10.2009, p. 1).